section_heading: Povijest
paragraph_text: Grkokatolička parohija u Banjoj Luci je osnovana 1910. godine, kada su se Ukrajinci i počeli doseljavati na područje Bosne i Hercegovine. Nisu imali svoje vjerske hramove obratili su se svom mitropolitu Andreju Šeptickom u Ukrajini, koji je posredstvom sebi bliskih svećenika počeo da organizira rad parohija u Bosni i Hercegovini i to u Prnjavoru, Devetinama, Staroj Dubravi, Derventi i Banjoj Luci. Banja Luka je nosila titulu parohije, ali svoje sjedište je imala u Kozarcu, jer nisu imali svoga prostora u Banjoj Luci. Parohija je obuhvatala područje od Bosanske Gradiške, pa sve do Banjaluke. Godine 1930. kupljeno je zemljište i u Banjaluci. To je mjesto gdje se nalazi sadašnja crkva. Prva mala crkva osveštana je 1931. godine, ali ona je 1944. srušena prilikom bombardovanja Banjaluke u Drugom svjetskom ratu. Temelji današnje crkve su postavljeni 1998. godine, a zidarski i molerski radovi su završeni oko 2010. Crkva još uvijek nije potpuno izgrađena i mnogo toga treba da se uradi, između ostalog oslikavanje unutrašnjosti, ali za vjerske obrede i liturgiju crkva ispunjava one najosnovnije uslove.